Alphonsus Mathias

Alphonsus Mathias (Pangala, 1928ko ekainaren 22a – Bangalore, 2024ko uztailaren 10a) indiar elizgizon katolikoa izan zen. 1963tik 1986ra Chikmagalurreko apezpikua izan zen eta 1986tik 1998ra Bangaloreko artzapezpikua.

 Bizitza 
Diego Mathias eta Philomena D'Souzaren seme-alabetatik laugarrena, Alphonsus Mathias Karnatakako Pangala herri txikian jaio zen 1928ko ekainaren 22an. 1954ko abuztuaren 24an apaiztu zen. 1963ko azaroaren 16an, Paulo VI.a aita santuak Chikmagalurreko apezpiku izendatu zuen. Hurrengo urteko otsailaren 5ean apezpiku-ordinazioa jaso zuen Chikmagalurreko San Jose katedralean, James Knox artzapezpikuaren eskutik, kontsakratzailekideak Albert Vincent D'Souza eta Raymond D'Mello izanik.

Vatikanoko II. kontzilioko hirugarren eta laugarren saioan parte hartu zuen. 1986ko irailaren 12an Bangaloreko artzapezpiku izendatu zuten, eta kargu horretan aritu zen 1998ko martxoaren 24an dimisioa eman zuen arte. 1989tik 1994ra Indiako apezpiku-konferentziako buru izan zen.

Mathias 2024ko uztailaren 10ean hil zen, 96 urte zituela.

 Ondorengotza apostolikoa 

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Paulo VI.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak
Kategoria:Bangaloren hildakoak